Kuigi Madise meelest on veel suvi, plaanib ta juba piparkookide küpsetamist. Et selline asi  Madise ema meelest üks ütlemata tore seltskondlik tegevus on, küsis ta Madiselt, kelle võiks appi kutsuda. Madis arvab, et temaga võiks liituda Suur Nana. Meestel on piparkoogitaina rullimise, lõikumise ja küpsetamise kogemust pea võrdselt aga ega see ei loe.    "Oi, aga see on hoopis või!", kommenteeris Madis poekotist leitud jäätiseklotsi Aurora. Isa arvas, et on omale ostnud jäätise. "Ahah, see on siis lihtsalt rasvaga. Emmele on šokolaadiga, mulle mustikatega.". Rõve.    Ja kuidas Madis omale juustuvõileiba teeb? Just niimoodi nimetab ta rullikeeratud singiviilu.  Imelik.    Täna aga käis Madis lasteaias vaatamas etendust "Jussi vigurid" ja sai kutse lasteaiakaaslase sünnipäevale. Selline iseseisvalt pidusse minek on Madisele esmakordne. Sünnipäevalaps on lasteaiakaaslastest Madise absoluutne lemmik ning ta on kutse üle väga rõõmus.